6. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 779 της 6/20 Νοεμ. 1962 (ΦΕΚ Α΄ 200) Περί της διδασκαλίας και υποχρεωτικής εξετάσεως των φοιτητών του Πανεπιστημίου Θεσσαλονίκης εις μίαν ξένην γλώσσαν. Έχοντες υπ’ όψει: 1) Τα άρθρ. 18 και 30 του Ν.Δ. 3974/1959, 2) την υπ’ αριθ. 701/62 γνωμοδότησιν του Συμβουλίου της Επικρατείας και 3) την γνώμην της Συγκλήτου του Πανεπιστημίου Θεσσαλονίκης, την διατυπωθείσαν κατά τας συνεδρίας αυτής της 26.7.1960, και 21.7.60 προτάσει του Ημετέρου επί της Εθνικής Παιδείας και Θρησκευμάτων Υπουργού, απεφασίσαμεν και διατάσσομεν: Άρθρ.1.-1.Οι φοιτηταί του Πανεπιστημίου Θεσσαλονίκης, άμα τη εγγραφή των ως πρωτοετών, υποχρεούνται να δηλώσουν εγγράφως εις την Γραμματείαν της οικείας Σχολής ποίαν εκ των γλωσσών α) Αγγλικής, β) Γαλλικής, γ) Γερμανικής και δ) Ιταλικής επιλέγουν προς εκμάθησιν. Αλλαγή της επιλεγείσης γλώσσης δύναται να γίνη μέχρι της ανανεώσεως της εγγραφής του δευτέρου έτους. 2.Απαλάσσονται της υποχρεώσεως παρακολουθήσεως και εξετάσεως εις την κατά τα ανωτέρω ξένην γλώσσαν οι φοιτηταί των τμημάτων ξένων γλωσσών του Ινστιτούτου ξένων γλωσσών του Πανεπιστημίου, ως και οι πτυχιούχοι Σχολής τινός αυτού οι εγγραφόμενοι εις άλλην Σχολήν. 3.Ομοίως απαλλάσσονται της εν παρ. 2 υποχρεώσεως και: α)(Οι μαθηταί της Στρατιωτικής Ιατρικής Σχολής μετά των τμημάτων αυτής Φαρμακευτικού, Κτηνιατρικού και Οδοντιατρικού). Το εδάφ. α) κατηργήθη δια του Π.Δ. 51/1978 (κατωτ. αριθ. 10). Σελ. 592(α) Τεύχος 659-Σελ. 50 β)Οι πτυχιούχοι άλλων Ανωτάτων Σχολών οι εγγραφόμενοι εις σχολάς του Πανεπιστημίου και γ)οι απόφοιτοι Στρατιωτικών Σχολών, οι εγγραφόμενοι εις το Πανεπιστήμιον. 4.Φοιτηταί δηλούντες ότι κατέχουν πλήρως μίαν των ως άνω γλωσσών απαλλάσσονται της κατά τα ανωτέρω υποχρεώσεως εφ’ όσον ήθελον επιτύχει εις ειδικήν εξέτασιν ενώπιον Επιτροπής οριζομένης υπό της Συγκλήτου. Η εξέτασις αύτη δια τους εν λόγω φοιτητάς διενεργείται υποχρεωτικώς εντός δύο μηνών από της εγγραφής των ως πρωτοετών φοιτητών. Οι αποτυγχάνοντες κατά την εξέτασιν ταύτην, υπόκεινται εις την υποχρέωσιν των λοιπών φοιτητών προς εκμάθησιν μιας ξένης γλώσσης. Άρθρ.2.-1.Η διδασκαλία εκάστης των γλωσσών τούτων ορίζεται εις τρεις ώρας εβδομαδιαίως, οριζομένας υφ’ εκάστης Σχολής εις το κατά το άρθρ. 137 του Νόμ. 5343/1932 καταρτιζόμενον πρόγραμμα διδασκαλίας, πέραν του, κατά τας κειμένας διατάξεις, οριζομένου καθ’ εβδομάδα χρόνου προς παρακολούθησιν υποχρεωτικών παραδόσεων και φροντιστηριακών εργαστηριακών και κλινικών ασκήσεων. 2.Η κατ’ έτος διδακτέα ύλη ορίζεται δι’ αποφάσεως της Συγκλήτου του Πανεπιστημίου, λαμβανομένης μετά γνώμην της Φιλοσοφικής Σχολής. Η απόφασις αύτη δίδεται το βραδύτερον μέχρι της 1ης Οκτωβρίου εκάστου διδακτικού έτους. Άρθρ.3.-1.Η εξέτασις επί των μαθημάτων ξένων γλωσσών διεξάγεται υπό των διδασκόντων ταύτα, κατά τας διατάξεις του άρθρ. 175 (παρ. 3) εν συνδυασμώ προς τα άρθρ. 167, 168 και 169 του Νόμ. 5343/1932. 2.Ο εις εξετάσεις προσερχόμενος καταβάλλει εις το Ταμείον του Πανεπιστημίου τα δια τας τμηματικάς εξετάσεις οριζόμενα εκάστοτε εξέταστρα. Άρθρ.4.-1.Η ισχύς του παρόντος άρχεται από του Πανεπιστημιακού έτους 1962-1963 και δια τους εις το 1ον έτος εγγραφομένους φοιτητάς. 2.Εις τον αυτόν επί της Εθνικής Παιδείας και Θρησκευμάτων Υπουργόν, ανατίθεμεν την δημοσίευσιν και εκτέλεσιν του παρόντος Δ/τος. Περί της επανεξετάσεως παρ’ Επιτροπής τρις αποτυχόντος φοιτητού βλ. Νόμ. 400/1936 τόμ. 31, σελ. 161. 31.Ε.ρ.5-6 Φοιτητές Πανεπιστημίου Θεσ/νίκης